CELEX: 32014D0128
Language: sk
Date: 2014-03-10 00:00:00
Title: 2014/128/EÚ: Vykonávacie rozhodnutie Komisie z  10. marca 2014 o schválení modulu stretávacieho svetla „E-Light“ s elektroluminiscenčnými (LED) diódami ako inovačnej technológie na znižovanie emisií CO 2 z osobných automobilov podľa nariadenia Európskeho parlamentu a Rady (ES) č. 443/2009  Text s významom pre EHP

11.3.2014   
            
            
               SK
            
            
               Úradný vestník Európskej únie
            
            
               L 70/30
            
         
      VYKONÁVACIE ROZHODNUTIE KOMISIE
   
   z 10. marca 2014
   o schválení modulu stretávacieho svetla „E-Light“ s elektroluminiscenčnými (LED) diódami ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009
   (Text s významom pre EHP)
   (2014/128/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 443/2009 z 23. apríla 2009, ktorým sa stanovujú výkonové emisné normy nových osobných automobilov ako súčasť integrovaného prístupu Spoločenstva na zníženie emisií CO2 z ľahkých úžitkových vozidiel (1), a najmä na jeho článok 12 ods. 4,
   keďže:
   
               (1)
            
            
               Dodávateľská spoločnosť Automotive Lighting Reutlingen GmbH (ďalej len „žiadateľ“) predložila 9. júla 2013 žiadosť o schválenie modulu stretávacieho svetla s elektroluminiscenčnými (LED) diódami pod názvom „E-Light“. Úplnosť žiadosti bola posúdená v súlade s článkom 4 vykonávacieho nariadenia Komisie (EÚ) č. 725/2011 (2). Zistilo sa, že žiadosť je úplná a lehota, ktorú má Komisia na posúdenie žiadosti, začala plynúť dňom nasledujúcim po dátume jej oficiálneho doručenia, t. j. 10. júla 2013.
            
         
               (2)
            
            
               Žiadosť bola posúdená v súlade s článkom 12 nariadenia (ES) č. 443/2009, s ustanoveniami vykonávacieho nariadenia (EÚ) č. 725/2011 a technickými usmerneniami na vypracovanie žiadostí o schválenie inovačných technológií podľa nariadenia (ES) č. 443/2009 (ďalej len „technické usmernenia“) (3).
            
         
               (3)
            
            
               Žiadosť sa týka modulu stretávacieho svetla „E-Light“ s elektroluminiscenčnými diódami, ktorý predstavuje osvetľovaciu technológiu založenú na tzv. systéme lom – odraz. Modul „E-Light“ využíva odraz a lom svetla v šošovkách, aby tak sústredil svetlo vychádzajúce z malého počtu svetelných zdrojov s elektroluminiscenčnými diódami. Táto technológia je výrazne odlišná od systému osvetlenia s elektroluminiscenčnými diódami schváleného vykonávacím rozhodnutím Komisie 2013/128/EÚ (4) ako ekologická inovácia. Zároveň by sa nemalo zabudnúť na skutočnosť, že žiadosť spoločnosti Automotive Lighting vychádza zo zjednodušeného postupu opísaného v technických usmerneniach, pričom predtým schválená žiadosť bola založená na komplexnom prístupe.
            
         
               (4)
            
            
               Komisia sa domnieva, že informácie poskytnuté v žiadosti preukazujú, že podmienky a kritériá uvedené v článku 12 nariadenia (ES) č. 443/2009 a v článkoch 2 a 4 vykonávacieho nariadenia (EÚ) č. 725/2011 boli splnené.
            
         
               (5)
            
            
               Žiadateľ preukázal, že miera využívania modulu „E-Light“ v osobných automobiloch nepresiahla 3 % nových osobných automobilov zapísaných do evidencie v referenčnom roku 2009. Toto tvrdenie žiadateľ doložil odkazom na technické usmernenia, v ktorom je zhrnutá správa o bezpečnej svetelnej viditeľnosti vypracovaná európskym združením výrobcov náhradných dielov automobilov CLEPA. Žiadateľ použil vopred zadefinované funkcie a spriemerované údaje v súlade so zjednodušeným postupom uvedeným v technických usmerneniach.
            
         
               (6)
            
            
               V súlade so zjednodušeným postupom opísaným v technických usmerneniach žiadateľ použil halogénové osvetlenie ako základnú technológiu na preukázanie potenciálu modulu „E-Light“ znižovať emisie CO2.
            
         
               (7)
            
            
               Žiadateľ predložil metodiku na overenie zníženia emisií CO2, súčasťou ktorej sú vzorce zodpovedajúce vzorcom opísaným v technických usmerneniach k zjednodušenému postupu, ktorý sa týka svetelných funkcií. Komisia sa domnieva, že touto skúšobnou metódou sa zabezpečia overiteľné, opakovateľné a porovnateľné výsledky skúšky a že dokáže reálne a štatisticky významným spôsobom preukázať výhody inovačnej technológie v súvislosti so znižovaním emisií CO2 v súlade s článkom 6 vykonávacieho nariadenia (EÚ) č. 725/2011.
            
         
               (8)
            
            
               Na základe týchto skutočností Komisia dospela k záveru, že žiadateľ uspokojivo preukázal, že zníženie emisií dosiahnuté touto inovačnou technológiou je najmenej 1 g CO2/km.
            
         
               (9)
            
            
               Keďže aktivácia osvetlenia stretávacím svetlom nie je v prípade skúšky na typové schvaľovanie emisií CO2 uvedenej v nariadení Európskeho parlamentu a Rady (ES) č. 715/2007 (5) a nariadení Komisie (ES) č. 692/2008 (6) povinná, Komisia nemá námietky voči skutočnosti, že príslušné svetelné funkcie nie sú súčasťou štandardného skúšobného cyklu.
            
         
               (10)
            
            
               Aktivácia príslušných svetelných funkcií je povinná na zabezpečenie bezpečnej prevádzky vozidla, a preto nezávisí od voľby vodiča. Na základe týchto skutočností sa Komisia domnieva, že za znižovanie emisií CO2 použitím elektroluminiscenčných diód by mal zodpovedať výrobca..
            
         
               (11)
            
            
               Komisia dospela k názoru, že overovacia správa, ktorú vypracoval FAKT S.r.l – nezávislý a certifikovaný orgán, potvrdzuje zistenia uvedené v žiadosti.
            
         
               (12)
            
            
               Komisia sa preto domnieva, že pokiaľ ide o schválenie uvedenej inovačnej technológie, nemali by byť vznesené žiadne námietky.
            
         
               (13)
            
            
               Každý výrobca, ktorý chce využiť zníženie svojich priemerných špecifických emisií CO2 tak, aby dosiahol cieľovú hodnotu špecifických emisií prostredníctvom úspor CO2 z používania inovačnej technológie schválenej týmto rozhodnutím, by sa mal v súlade s článkom 11 ods. 1 nariadenia (EÚ) č. 725/2011 vo svojej žiadosti o osvedčenie o typovom schválení ES pre dotknuté vozidlá odvolať na toto rozhodnutie,
            
         PRIJALA TOTO ROZHODNUTIE:
   Článok 1
   1.   Modul stretávacieho svetla „E-Light“ s elektroluminiscenčnými diódami určený na používanie vo vozidlách kategórie M1 sa schvaľuje ako inovačná technológia v zmysle článku 12 nariadenia (ES) č. 443/2009.
   2.   Zníženie emisií CO2 vyplývajúce z používania modulu stretávacieho svetla „E-Light“ s elektroluminiscenčnými diódami uvedeného v odseku 1 sa určuje metódou, ktorá je uvedená v prílohe.
   Článok 2
   Toto rozhodnutie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskej únie.
   
      V Bruseli 10. marca 2014
      
         
            Za Komisiu
         
         
            predseda
         
         José Manuel BARROSO
         
      
   
   
      (1)  Ú. v. EÚ L 140, 5.6.2009, s. 1.
   
      (2)  Vykonávacie nariadenie Komisie (EÚ) č. 725/2011 z 25. júla 2011, ktorým sa ustanovuje proces schvaľovania a certifikácie inovačných technológií na znižovanie emisií CO2 z osobných automobilov (Ú. v. EÚ L 194, 26.7.2011, s. 19.
   
      (3)  http://ec.europa.eu/clima/policies/transport/vehicles/cars/docs/guidelines_en.pdf.
   
      (4)  Vykonávacie rozhodnutie Komisie 2013/128/EÚ z 13. marca 2013 o schválení používania svetelných emisných diód v niektorých svetelných funkciách vozidiel kategórie M1 ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 70, 14.3.2013, s. 7)
   
      (5)  Nariadenie Európskeho parlamentu a Rady (ES) č. 715/2007 z 20. júna 2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel (Ú. v. EÚ L 171, 29.6.2007, s. 1).
   
      (6)  Nariadenie Komisie (ES) č. 692/2008 z 18. júla 2008 ktorým sa vykonáva, mení a dopĺňa nariadenie Európskeho parlamentu a Rady (ES) č. 715/2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel (Ú. v. EÚ L 199, 28.7.2008, s. 1).
   
      PRÍLOHA
      
         METÓDA URČOVANIA ZNÍŽENIA EMISIÍ CO2 POUŽITÍM MODULU STRETÁVACIEHO SVETLA „E-LIGHT“ S ELEKTROLUMINISCENČNÝMI (LED) DIÓDAMI VO VOZIDLE KATEGÓRIE M1
      
      1.   Úvod
      
      Na určenie zníženia emisií CO2, ktoré možno pripísať používaniu elektroluminiscenčných (LED) diód v module stretávacieho svetla vo vozidle kategórie M1, je potrebné stanoviť:
      
                  a)
               
               
                  skúšobné podmienky;
               
            
                  b)
               
               
                  skúšobný postup;
               
            
                  c)
               
               
                  vzorce na výpočet úspor CO2;
               
            
                  d)
               
               
                  vzorce na výpočet štandardnej odchýlky;
               
            
                  e)
               
               
                  spôsob stanovenia úspor CO2 na účely vydania certifikátu orgánmi typového schvaľovania.
               
            2.   Skúšobné podmienky
      
      Uplatňujú sa požiadavky uvedené v predpise EHK OSN č. 112 (1) o jednotných ustanoveniach týkajúcich sa svetlometov motorových vozidiel emitujúcich asymetrické stretávacie alebo diaľkové svetlo (alebo obe) vybavených žiarovkami a/alebo modulmi s elektroluminiscenčnými diódami. Pri určovaní spotreby energie sa odkazuje na bod 6.1.4 predpisu EHK OSN č. 112 a body 3.2.1 a 3.2.2 prílohy 10 k predpisu EHK OSN č. 112.
      Okrem toho sa vykoná 30 minútová fáza zahrievania skúšaného zariadenia jeho napojením na prúd s hodnotou 0,78 A a napätím 13,4 V. Skúšané zariadenie pozostáva z elektronickej riadiacej jednotky (ECU), svetelného zdroja s elektroluminiscenčnými diódami a z modulu stretávacieho svetla.
      3.   Skúšobný postup
      
      Vykonajú sa merania tak, ako sú znázornené na obrázku. Použijú sa tieto zariadenia:
      
                  —
               
               
                  dva digitálne multimetre, jeden na meranie jednosmerného prúdu a druhý na meranie jednosmerného napätia,
               
            
                  —
               
               
                  zdroj elektrickej energie.
               
            
         
      
         Obrázok
      
      
         Zostava pri skúške (A je ampérmeter, LED ECU je elektronická riadiaca jednotka svetelného zdroja LED)
      
      Celkovo je potrebné vykonať desať meraní s týmito hodnotami napätia: 9,0 V, 10,0 V, 11,0 V, 12,0 V, 13,0 V, 13,2 V, 13,4 V, 14,0 V, 15,0 V, 16,0 V (ak sú hodnoty napätia 13,2 V a 13,4 V bežnými hodnotami napätia v osobných automobiloch).
      Pri každej hodnote napätia je potrebné zmerať zodpovedajúcu hodnotu prúdu.
      Presne nastavené hodnoty napätia a namerané hodnoty prúdu sa zaznamenajú s presnosťou na štyri desatinné miesta.
      4.   Vzorce
      
      Na určenie úspor CO2 a dosiahnutia prahovej hodnoty 1 g CO2/km je potrebné vykonať tieto kroky:
      
                  krok 1
               
               
                  :
               
               
                  výpočet úspor elektrickej energie;
               
            
                  krok 2
               
               
                  :
               
               
                  výpočet úspor CO2;
               
            
                  krok 3
               
               
                  :
               
               
                  výpočet chyby v úsporách CO2;
               
            
                  krok 4
               
               
                  :
               
               
                  overenie prahovej hodnoty.
               
            4.1.   Výpočet úspor elektrickej energie
      
      Pri každom z 10 meraní sa spotrebovaná energia vypočíta vynásobením nastaveného napätia hodnotou meraného prúdu. Výsledkom bude 10 hodnôt. Každá hodnota sa vyjadrí s presnosťou na štyri desatinné miesta. Potom sa vypočíta priemerná hodnota spotrebovanej energie, ktorá je súčtom 10 hodnôt vydelených počtom 10.
      Získané úspory energie sa vypočítajú podľa tohto vzorca:
      Vzorec 1: 
      kde:
      
                  ΔP
               
               
                  :
               
               
                  sú úspory energie vo wattoch (vo W);
               
            
                  Pzáklad
                  
               
               
                  :
               
               
                  je hodnota energie v základnom stave, čo je 137 W;
               
            
                  Peko-inovácia
                  
               
               
                  :
               
               
                  je priemerná hodnota energie spotrebovanej ekologickou inováciou vo wattoch (W).
               
            4.2.   Výpočet úspor CO2
         
      
      Vzorec na výpočet úspor CO2 z ekologickej inovácie:
      
                   
               
               
                  Vozidlo na benzínový pohon:
                  Vzorec 2: 
               
            
                   
               
               
                  Vozidlo na dieselový pohon:
                  Vzorec 3: 
               
            V týchto vzorcoch sa CO2 považuje za úspory CO2 udávané v gCO2/km.
      Vstupné údaje pre vzorce 2 a 3 sú:
      
                  ΔP
               
               
                  :
               
               
                  úspora elektrickej energie vo wattoch (W), ktorá je výsledkom kroku 1;
               
            
                  UF
               
               
                  :
               
               
                  koeficient používania, ktorý má v prípade stretávacieho svetlometu hodnotu 0,33;
               
            
                  v
               
               
                  :
               
               
                  priemerná rýchlosť jazdy v novom európskom jazdnom cykle (NEDC), ktorá je 33,58 km/h;
               
            
                  VPe-P
                  
               
               
                  :
               
               
                  spotreba skutočnej elektrickej energie v prípade vozidiel na benzínový pohon, ktorá je 0,264 1/kWh;
               
            
                  VPe-D
                  
               
               
                  :
               
               
                  spotreba skutočnej elektrickej energie v prípade vozidiel na dieselový pohon, ktorá je 0,221/kWh;
               
            
                  ηΑ
               
               
                  :
               
               
                  účinnosť alternátora, ktorá má hodnotu 0,67;
               
            
                  CFP
                  
               
               
                  :
               
               
                  koeficient prepočtu v prípade benzínového paliva, ktorý má hodnotu 2 330 gCO2/l;
               
            
                  CFD
                  
               
               
                  :
               
               
                  koeficient prepočtu v prípade dieselového paliva, ktorý má hodnotu 2 640 gCO2/l.
               
            4.3.   Výpočet štatistickej chyby v úsporách CO2
         
      
      Štatistická chyba v úsporách CO2 sa stanoví v dvoch krokoch. V prvom kroku sa chybná hodnota výkonu stanoví ako štandardná odchýlka, ktorá je rovnocenná s intervalom spoľahlivosti 68 %.
      Na tento účel sa použije vzorec 4.
      Vzorec 4 
      kde:
      
                  
                     
               
               
                  :
               
               
                  štandardná odchýlka aritmetického priemeru [vo W];
               
            
                  xi
                  
               
               
                  :
               
               
                  nameraná hodnota [vo W];
               
            
                  
                     
               
               
                  :
               
               
                  aritmetický priemer [vo W];
               
            
                  n
               
               
                  :
               
               
                  počet meraní, ktorý je 10.
               
            Potom sa podľa vzorca 5 a s prihliadnutím na zákon o šírení chyby stanoví chyba v úsporách CO2.
      Vzorec 5 
      kde:
      
                  ΔCCO2
                  
               
               
                  :
               
               
                  priemerná celková chyba v úsporách CO2 (gCO2/km);
               
            
                  ∂ CCO2
                     /∂P
               
               
                  :
               
               
                  citlivosť vypočítanej úspory CO2 vo vzťahu k vstupnej hodnote xi;
               
            
                  ePi
                  
               
               
                  :
               
               
                  chyba vo vstupnej hodnote (vo W).
               
            Nahradením vzorca 2 vzorcom 5 sa v prípade vozidiel na benzínový pohon získa:
      Vzorec 6 
      kde:
      
                  ΔCCO2
                  
               
               
                  :
               
               
                  chyba v hodnote úspor CO2 (udávaná v g CO2/km);
               
            
                  eP
               
               
                  :
               
               
                  chyba v spotrebe energie (vo W).
               
            Nahradením vzorca 2 vzorcom 5 sa v prípade vozidiel na dieselový pohon získa:
      Vzorec 7: 
      kde:
      
                  ΔCCO2
                  
               
               
                  :
               
               
                  je chyba v hodnote úspor CO2 (udávaná v gCO2/km);
               
            
                  eP
               
               
                  :
               
               
                  chyba v spotrebe energie (vo W).
               
            4.4.   Overenie prahovej hodnoty
      
      Pomocou vzorca 8 sa overí prahová hodnota. Minimálna prahová hodnota je 1,0 gCO2/km.
      Vzorec 8: 
      kde:
      
                  MT
               
               
                  :
               
               
                  je minimálna prahová hodnota (udávaná v gCO2/km);
               
            
                  C CO2
                     
                  
               
               
                  :
               
               
                  celková úspora CO2 (udávaná v gCO2/km, ktorú je potrebné vyjadriť s presnosťou na 4 desatinné miesta;
               
            
                  
                     
               
               
                  :
               
               
                  priemerná celková úspora CO2 (udávaná v gCO2/km, ktorú je potrebné vyjadriť s presnosťou na 4 desatinné miesta.
               
            5.   Kód ekologickej inovácie, ktorý sa uvedie v dokumentácii typového schvaľovania
      
      Na účely určenia všeobecného kódu ekologickej inovácie, ktorý sa má používať v predmetnej dokumentácii typového schvaľovania podľa príloh I, VIII and IX k smernici Európskeho parlamentu a Rady 2007/46/ES (2), sa ako individuálny kód určený na označenie inovačnej technológie schválenej týmto rozhodnutím, použije „5“.
      Napríklad kód ekologickej inovácie v prípade úspor dosiahnutých vďaka ekologickej inovácii certifikovaných nemeckým orgánom typového schvaľovania je „e1 5“.
      
         (1)  E/ECE/324/Rev.2/Add.111/Rev.3 — E/ECE/TRANS/505/Rev.2/Add.111/Rev.3, 9. január 2013.
      
         (2)  Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Rámcová smernica) (Ú. v. EÚ L 263, 9.10.2007, s. 1).